**Air Berlin PLC & Co. Luftverkehrs KG**, vanligvis omtalt som **airberlin**, **Air Berlin** eller **airberlin.com**, var det nest største flyselskapet i Tyskland og det sjette største flyselskapet i Europa. Selskapet hadde sitt hovedkontor i Berlin og operative baser på Berlin-Tegel, Düsseldorf internasjonale lufthavn, Nürnberg lufthavn og Son Sant Joan lufthavn i Palma de Mallorca.
Air Berlin og dets datterselskaper fraktet i 2010 33,6 millioner passasjerer.

Air Berlin har tidligere operert flygninger i Norge, med tre daglige flygninger mellom Oslo lufthavn, Gardermoen og Berlin-Tegel internasjonale lufthavn i Berlin. Denne ruten ble lagt ned 6. januar 2015.

Selskapet erklærte i august 2017 at det var insolvent. Driften gikk likevel midlertidig videre ved kreditter fra det offentlige.

Historie
--------

### 1970-årene

Logo Air Berlin USA fra 1978/79
Air Berlin Inc. ble opprettet i 1979 av den tidligere Pan Am-kapteinen Kim Lundgren. Selskapet var registrert i USA og leide en Boeing 707 derfra fordi det på den tiden kun var lov å operere med flytyper produsert av seiersmaktene etter andre verdenskrig til og fra Berlin. Flyselskapets offisielle hovedkontor var i Miami, Florida. Selskapets første flyreise fant sted 28. april 1979 med en Boeing 707 fra Berlin til Palma de Mallorca. Air Berlin spesialiserte seg på mål i middelhavsregionen. Også i dag er Mallorca Air Berlins viktigste mål.

### 1990-årene

Etter den tyske gjenforeningen bortfalt også de alliertes luftherredømme, slik at det var nødvendig å skifte godkjenningen over til Luftfahrt-Bundesamt (LBA). Den 16. april 1991 endret selskapet firma til Air Berlin GmbH & Co. Luftverkehrs KG. I tiden etter gjennomførte forretningslederen Joachim Hunold en grunnleggende endring av firmaprofilen. Av det tidligere, lille charterflyselskapet oppsto skrittvis det nest største flyselskapet i Tyskland med et linjelikt nettverk. Siden 1999 har Air Berlin vært medlem av IATA.

### 2000-årene

I 2004 grunnla Air Berlin sammen med det østerrikske flyselskapet NIKI den første europeiske lavprisalliansen. Per 1. januar endret Air Berlin sin foretaksform fra et GmbH & Co. KG til et PLC & Co. KG. Børsintroduksjonen fant sted 11. mai 2006.
I 2006 kjøpte Air Berlin det tyske flyselskapet dba. I 2007 kunngjorde man at Air Berlin hadde overtatt flyselskapet LTU. Likeledes kjøpte Air Berlin i 2007 opp en 49-prosents andel i det sveitsiske flyselskapet Belair Airlines AG. I 2009 inngikk Air Berlin PLC og TUI Travel PLC en langvarig innrettet, strategisk allianse for sin tyske flyvirksomhet. Med oppstart i vinterflygningsplanen 2009/10 overtok Air Berlin bystrekningsnettet til TUIfly.

### 2010-årene

I juli 2010 ble det gjort kjent at Air Berlin slutter seg til den verdensomspennende luftfartsalliansen Oneworld. Fullmedlemskapet er beregnet til begynnelsen av 2012.
I forberedelse på tiltredelsen avtalte Air Berlin med American Airlines og Finnair gjennomføringen av flyvninger under felles flyvningsnummer (codesharing) fra og med vinterflyplanen 2010/2011. Den 1. april 2011 integrerte Air Berlin LTU, som ble overtatt i august 2007, fullstendig. Det finnes nå bare ett flyselskap, og alle teknikkbedrifter for Air Berlin Group ble sammenfattet i det nye selskapet "airberlin technik GmbH".

Som anerkjennelse for sitt bidrag til miljøbalanse, som for eksempel flåtemoderniseringen, fikk flyselskapet tildelt utmerkelsen ÖkoGlobe i året 2011. Det var første gang prisen ble tildelt et flyselskap.

August 2011 ble et omfattende program for omstrukturering offentliggjort etter en lengre periode med underskudd. Blant annet skulle flyflåten trappes ned og forskjellige strekninger skulle strykes. Dessuten trakk Joachim Hunold seg som daglig leder 1. september 2011, den tidligere sjefen for Deutsche Bahn, Hartmut Mehdorn, overtok stillingen som interimsleder. Målet skulle være å bevege forretningsmodellen vekk fra lavprisfly og å fokusere på konvensjonell linje- og ferietrafikk. Air Berlin ble medlem av Oneworld 20. mars 2012.

Den 15. august 2017 erklærte selskapet at det ikke var i stand til å dekke sine forpliktelser ved forfall, og at det dermed var insolvent. Driften gikk likevel videre ved hjelp av kreditter fra det offentlige.

Air Berlin-konsernet| Selskap | Deltakelse |
| --- | --- |
| airberlin technik GmbH | 100% |
| Belair | 100% |
| NIKI | 49,9% |
|

Nøkkeltall
----------

|  | 2003 | 2004 | 2005 | 2006 | 2007 | 2008 | 2009 | 2010 |
| --- | --- | --- | --- | --- | --- | --- | --- | --- |
| Omsetning [Millioner €] | 863,2 | 1.033,9 | 1.215,2 | 1.575,4 | 2.536,5 | 3.400,7 | 3.240,3 | 3.723,6 |
| Fortjeneste [Millioner €] | 36,7 | −2,9 | −115,9 | 40,1(1) | 21,0 | −75,0 | −9,5 | −97,2 |
| Antall medarbeidere | 1.956 | 2.146 | 2.764 | 4.108 | 8.360 | 8.311 | 8.278 | 8.900 |
| Flypassasjerer [Tusen] | 10.019 ? | 12.055 ? | 17.505 | 19.702 | 27.863 | 28.559 | 27.911 | 33.593 |
| Lastefaktor [%] | 76,72 ? | 79,52 ? | 75,23 | 75,27 | 77,22 | 78,36 | 77,26 | 77,79 |
| Antall fly ved årsslutt | 46 | 47 | 79 | 117 | 124 | 125 | 152 | 169 |

(1) = bekreftet av Air Berlin i ettertid.

Codesharing
-----------

* USAs flagg American Airlines (Oneworld)
* Thailands flagg Bangkok Airways
* Storbritannias flagg British Airways (Oneworld) (juli 2011)
* Finlands flagg Finnair (Oneworld)
* Kinas flagg Hainan Airlines
* Østerrikes flagg NIKI
* Russlands flagg S7 Airlines (Oneworld)
* Tyrkias flagg Pegasus Airlines

Flåte
-----

Boeing 737-800
En Boeing 737 fra Air Berlin

| Flytype | Antall | Setekonfigurasjon |
| --- | --- | --- |
| Airbus A319 | 9 | 150 seter |
| Airbus A320 | 44 | 180 seter |
| Airbus A321 | 17 | 210/211 seter |
| Airbus A330-200 | 14 | 298/336 seter |
| Boeing 737-700 | 9 | 144 seter |
| Boeing 737-800 | 34 | 186 seter |
| Dash 8 Q400 | 16 | 74/76 seter |
| Embraer E-190 | 6 | 112 seter |
|

Gjennomsnittsalderen på flåten er for tiden 4,9 år. Gjennom kontinuerlige investeringer i fly med lavt forbruk flyr Air Berlins jetfly med sparsomt drivstofforbruk og lave emisjons- og støyverdier. I fjor (2010) senket Air Berlin det gjennomsnittlige forbruket med 1,1 prosent til 3,60 liter per 100 passasjerkilometer. Allerede i mai 2001 begynte airberlin som verdens første flyselskap å benytte den første Boeing 737-800 med ettermonterte Blended Winglets. I mellomtiden har nesten alle fly i Air Berlins flåte nå denne spesielle utrustningen. I februar 2011 fikk Air Berlin sin første Boeing 737-800 med den nye "Sky Interior"-kabindesignen. Alle de nyleverte Boeing Next Generation fra Air Berlin vil i fremtiden ha interiøret med nyutformede sidevegger og bagasjehyller, større vindusnisjer og indirekte LED-belysning.

Air Berlin Technik
------------------

Air Berlin Technik var en del av Air Berlin Group og en EASA Part 145-organisasjon. Med rundt 1200 medarbeidere vedlikeholder foretaket både fly for Air Berlin Group og maskiner for andre europeiske flyselskaper. Air Berlin Technik hadde godkjenninger fra ulike nasjonale luftfartsmyndigheter, slik som for eksempel USA FAA-145, Canadian CAA-145, Aruba EASA-145, Federal Aviation Authority of Russia og GCAA, De forente arabiske emirater.

Bonusprogram
------------

Lojalitetsprogrammet til Air Berlin het topbonus og hadde mer enn 2,5 millioner medlemmer (stand: April 2011). På alle flyvninger kunne det samles poeng, som senere kunne innløses i verdensomspennende gratisflyvninger (premieflyvninger) eller en oppgradering til Business Class. I tillegg til topbonus Card Classic fantes det også kort med statusen Silver og Gold. Dessuten tilbydde et kostnadspliktig servicekort (Service Card), samt kostnadspliktige kredittkort.

Destinasjoner
-------------

Utdypende artikkel: Air Berlins destinasjoner

Air Berlin-maskiner på Berlin-Tegel internasjonale lufthavn.
Afrika
* Algeries flagg Algerie (Alger)
* Egypts flagg Egypt (Kairo, Hurghada, Luxor, Marsa Alam, Sharm el-Sheikh)
* Kenyas flagg Kenya (Mombasa)
* Marokkos flagg Marokko (Agadir, Casablanca, Nador, Tanger)
* Namibias flagg Namibia (Windhoek)
* Sør-Afrikas flagg Sør-Afrika (Cape Town)
* Tunisias flagg Tunisia, (Tunis, Enfidha, Djerba)

Amerika
* Canadas flagg Canada (Vancouver)
* Bahamas’ flagg Bahamas (Freeport, Nassau)
* Cubas flagg Cuba (Varadero)
* Jamaicas flagg Jamaica (Montego Bay)
* Mexicos flagg Mexico (Cancún)
* Den dominikanske republikks flagg Den dominikanske republikk (Puerto Plata, Punta Cana)
* USAs flagg USA (Atlanta, Boston, Chicago, Dallas, Fort Myers, Honolulu, Houston, Las Vegas, Los Angeles, Miami, New York, Orlando, Phoenix , Raleigh / Durham, San Diego, San Francisco, Seattle , Tampa, Washington)

Midtøsten
* De forente arabiske emiraters flagg De forente arabiske emirater (Dubai)
* Iraks flagg Irak (Arbil)
* Israels flagg Israel (Tel Aviv)

Asia
* Kinas flagg Kina (Beijing)
* Indias flagg India (Delhi)
* Kambodsjas flagg Kambodsja (Phnom Penh)
* Maldivenes flagg Maldivene (Male)
* Singapores flagg Singapore (Singapore)
* Thailands flagg Thailand (Bangkok, Phuket)

Europa
* Østerrikes flagg Østerrike (Graz, Innsbruck, Klagenfurt, Linz, Salzburg, Wien)
* Bulgarias flagg Bulgaria (Sofia)
* Kroatias flagg Kroatia (Split, Ragusa, Rijeka)
* Danmarks flagg Danmark (København, Bornholm)
* Finlands flagg Finland (Helsingfors)
* Frankrikes flagg Frankrike (Nice, Paris)
* Tysklands flagg Tyskland (Hamburg, Berlin, Bremen, Köln/ Bonn, Dortmund, Dresden, Düsseldorf, Erfurt, Frankfurt am Main, Friedrichshafen, Hannover, Heringsdorf, Karlsruhe/ Baden-Baden, Leipzig/ Halle an der Saale, München, Münster/ Osnabrück, Nürnberg, Paderborn / [ Lippstadt, Rostock, Saarbrücken, Stuttgart, Weeze, Westerland)
* Hellas’ flagg Hellas (Chania, Korfu, Iraklio, Kos, Kalamata, Kavala, Mitilene, Mykonos, Prevesa ,Rhodos, Thessaloniki, Santorini, Samos, Kárpathos, Skiathos, Volos, Zante)
* Irlands flagg Irland (Shannon)
* Islands flagg Island (Reykjavík)
* Italias flagg Italia (Bari, Brindisi, Cagliari, Catania, Firenze, Lamezia Terme, Milano Napoli Olbia Palermo, Rimini, Roma, Venezia, Verona)
* Kosovos flagg Kosovo (Priština)
* Maltas flagg Malta (Malta)
* Montenegros flagg Montenegro (Tivat)
* Nederlands flagg Nederland (Amsterdam)
* Polens flagg Polen (Kraków) (Gdańsk siden fra 2012)
* Portugals flagg Portugal (Faro, Funchal, Lisboa, Ponta Delgada, Porto)
* Storbritannias flagg Storbritannia (Edinburgh, Guernsey, Jersey, London, Manchester)
* Romanias flagg Romania (București, Constanţa)
* Russlands flagg Russland (Irkutsk, Kazan, Moskva, Novosibirsk, perm, Rostov, Samara, St. Petersburg, Ufa)
* Spanias flagg Spania (Alicante, Almería, Arrecife, (Lanzarote), Asturias / Oviedo, Barcelona, Bilbao Fuerteventura, Ibiza, Jerez de la Frontera, Las Palmas (Gran Canaria), Madrid, Málaga, Menorca, Murcia, Palma de Mallorca, Santa Cruz de la Palma, Santiago de Compostela, Sevilla, Tenerife, Valencia)
* Serbias flagg Serbia (Beograd)
* Sveriges flagg Sverige (Arvidsjaur, Göteborg, Stockholm, Visby)
* Sveits’ flagg Sveits (Genève, Zürich)
* Tyrkias flagg Tyrkia (Adana, Ankara, Antalya, Bodrum, Dalaman, Diyarbakir, Elazığ, Gaziantep, Hatay, Istanbul, Izmir, Kayseri, Konya, Malatya, Mardin, Samsun, Trabzon, Van)

Utmerkelser
-----------

* Telegraph Travel Award 2008
* World Travel Award 2008
* European Business Award 2009
* oekom research 2009
* Business Travel Award 2010
* Spain Tourism Award (STAR) 2010
* Skytrax World Airline Award 2010
* Danish Travel Award 2010
* TravelPlus Airline Amenity Bag Awards 2011
* Marken- Award 2011

Referanser
----------

1. 1 2  Air Berlin Annual Report Arkivert 10. mai 2011 hos Wayback Machine. ir.airberlin.com, 2011-06-29
2. ↑  
«Directory: World Airlines». *Flight International*. 27. mars 2007. s. 53.
3. ↑  Nicholson, Michael (mai 2009). «Air Berlin: born out of a political situation». *Airliners*.
4. ↑  Germany’s Federal Cartel Office approves Air Berlin takeover of TUIfly city route sector[*død lenke*] Air Berlins pressemelding, 2009-09-28
5. ↑  *Hartmut Mehdorn soll Air Berlin retten.*, *sueddeutsche.de* 18. August 2011.
6. ↑  «Fluggesellschaft: Air Berlin insolvent - Lufthansa interessiert». *Frankfurter Allgemeine Zeitung* **(tysk)**. 15. august 2017. ISSN 0174-4909. Besøkt 15. august 2017.
7. ↑  «Air Berlin Flåte». Arkivert fra originalen 8. mai 2015. Besøkt 16. mai 2015.
8. 1 2 3 4 5 6 7  Utmerkelser Air Berlin Arkivert 28. november 2010 hos Wayback Machine. Air Berlin, 2010-12-08
9. ↑  World-Winners 2008 World Travel Awards
10. ↑  Winners 2010 Arkivert 8. juli 2011 hos Wayback Machine. BusinessTravelAwards, 2010-01-18
11. ↑  The World's Top 10 airlines announced at the 2010 World Airline Awards Arkivert 27. april 2011 hos Wayback Machine. Skytrax

Eksterne lenker
---------------

* Offisielt nettsted Rediger på Wikidata

* (en) Air Berlin – kategori av bilder, video eller lyd på Commons Rediger på Wikidata

* (en) Air Berlin – galleri av bilder, video eller lyd på Commons Rediger på Wikidata
* informasjonsside om Air Berlin på norsk Arkivert 19. januar 2011 hos Wayback Machine.
* Air Berlins flåte Arkivert 6. februar 2007 hos Wayback Machine.
* Investor Relations

|  |  |
| --- | --- |
| Oppslagsverk/autoritetsdata | VIAF **·** GND
 |

Portal: Tyskland